*Likumprojekts*

**Grozījumi Valsts informācijas sistēmu likumā**

Izdarīt Valsts informācijas sistēmu likumā (Latvijas Vēstnesis, 2002, 76.nr., 2005, 98.nr., 2007, 98.nr., 2008, 187.nr., 2009, 97.nr., 2010, 205.nr., 2011, 99.nr.) šādus grozījumus:

1. 1.pantā:

izteikt 8.punktu šādā redakcijā:

„8) **valsts informācijas sistēmu savietotājs** – centralizēts informācijas tehnoloģiju kopums, ar kura palīdzību var nodrošināt informācijas apriti integrētas valsts informācijas sistēmas ietvaros, kā arī starp valsts informācijas sistēmām un citām informācijas sistēmām, kuras veido un uztur valsts vai pašvaldību institūcijas vai privātpersonas;”

svītrot 9.punktu;

papildināt pantu ar 11.punktu šādā redakcijā:

„11) **valsts informācijas sistēmu savietotāja pārzinis** – institūcija, kas normatīvajos aktos noteiktajā kārtībā organizē un vada valsts informācijas sistēmu savietotāja darbību.”

1. 2.panta otrajā daļā:

svītrot 2.punktu;

papildināt daļu ar 6.punktu šādā redakcijā:

„6) regulēt informācijas aprites nodrošināšanu ar valsts informācijas sistēmu savietotāja palīdzību.”

1. Svītrot 4.panta piekto un sesto daļu.
2. 5.pantā:

izteikt pirmo daļu šādā redakcijā:

„(1) Valsts informācijas sistēmu izveido, pamatojoties uz normatīvajiem aktiem, kuros norādīti vismaz:

1) valsts informācijas sistēmas pārzinis;

2) valsts informācijas sistēmā iekļaujama informācija;

3) valsts informācijas sistēmas pārzinim noteiktās funkcijas, uzdevumi un mērķi, kuru izpildei nepieciešamās informācijas apriti nodrošina, izveidojot valsts informācijas sistēmu;

4) kārtība, kādā nodod informāciju iekļaušanai valsts informācijas sistēmā;

5) nosacījumi piekļuves nodrošināšanai valsts informācijas sistēmā iekļautajai informācijai.”

papildināt trešo daļu ar vārdu „izveidošanas” pirms vārda „reorganizācijas”.

1. 6.pantā:

svītrot piekto, sesto, septīto, astoto un devīto daļu;

papildināt pantu ar desmito daļu šādā redakcijā:

„(10) Valsts informācijas sistēmu pārziņi var nodrošināt informācijas apriti starp valsts informācijas sistēmām un privātpersonu pārziņā esošajām informācijas sistēmām, sadarbojoties ar privātpersonām normatīvajos aktos noteiktajā kārtībā.”

1. Svītrot 8.panta 5.punktu.
2. Svītrot 13.panta pirmās daļas 10.punktu.
3. Papildināt likumu ar 17.pantu šādā redakcijā:

„**17.pants. Informācijas aprites nodrošināšana ar valsts informācijas sistēmu savietotāja palīdzību**

(1) Valsts informācijas sistēmu savietotāja darbība nodrošina informācijas apriti atbilstoši šādiem kritērijiem:

1) valsts informācijas sistēmu savietotāja darbība nedublē informācijas apriti, kuru var nodrošināt ar cita valsts informācijas sistēmu savietotāja palīdzību;

2) valsts informācijas sistēmu savietotāja darbība nodrošina pēc iespējas vienkāršu un vienveidīgu informācijas apriti;

3) valsts informācijas sistēmu savietotāja darbība nodrošina informācijas aprites drošības līmeni, kas ir samērojams ar drošības līmeni, ja informācijas apriti nodrošina bez valsts informācijas sistēmu savietotāja;

4) valsts informācijas sistēmu savietotāja darbība nepalielina informācijas aprites izmaksas, salīdzinot ar izmaksām, ja informācijas apriti nodrošina bez valsts informācijas sistēmu savietotāja.

(2) Valsts informācijas sistēmu savietotāja izveidošanas, attīstības vai likvidācijas lietderību izvērtē, ievērojot šī panta pirmajā daļā noteiktos kritērijus.

(3) Katra valsts informācijas sistēmu savietotāja izveidošanas, attīstības vai likvidācijas projektu izstrādā attiecīgā valsts informācijas sistēmu savietotāja pārzinis un saskaņo to ar Vides aizsardzības un reģionālās attīstības ministriju.

(4) Lēmumu par informācijas aprites nodrošināšanu ar valsts informācijas sistēmu savietotāja palīdzību pieņem valsts informācijas sistēmu pārziņi, ievērojot šī panta pirmajā daļā noteiktos kritērijus.

(5) Valsts informācijas sistēmu savietotāja pārzinis lemj par līguma slēgšanu ar valsts informācijas sistēmu pārziņiem, kā arī ar tām valsts vai pašvaldību institūcijām vai privātpersonām, kuru pārziņā esošās informācijas sistēmas ir iesaistītas informācijas aprites nodrošināšanā ar valsts informācijas sistēmām, un var atteikt līguma slēgšanu, ja normatīvajos aktos noteiktie informācijas aprites noteikumi ir pietiekami informācijas aprites nodrošināšanai ar valsts informācijas sistēmu savietotāja palīdzību.

(6) Kārtību, kādā nodrošina informācijas apriti ar valsts informācijas sistēmu savietotāja palīdzību, kā arī izveido, attīsta un likvidē valsts informācijas sistēmu savietotāju nosaka Ministru kabinets.”

1. Papildināt pārejas noteikumus ar 8. un 9.punktu šādā redakcijā:

„8. Ministru kabinets līdz 2014.gada 1.augustam izdod šā likuma 17.panta sestajā daļā minētos noteikumus, kas nosaka kārtību, kādā nodrošina informācijas apriti ar valsts informācijas sistēmu savietotāja palīdzību, kā arī izveido, attīsta un likvidē valsts informācijas sistēmu savietotāju.

9. Līdz šo pārejas noteikumu 8.punktā minēto Ministru kabineta noteikumu spēkā stāšanās dienai ir spēkā Ministru kabineta 2009.gada 6.oktobra noteikumi Nr.1131 „Valsts informācijas sistēmu savietotāju izveidošanas, uzturēšanas un darbības kārtība un valsts informācijas sistēmas funkcionalitātes nodrošināšanas kārtība integrētas valsts informācijas sistēmas ietvaros”, ciktāl tie nav pretrunā ar šo likumu.”

Iesniedzējs:

Vides aizsardzības un reģionālās attīstības
ministrs E.Cilinskis

Vizē:

Vides aizsardzības un reģionālās attīstības
ministrijas valsts sekretāra pienākumu izpildītājs –
valsts sekretāra vietnieks informācijas un komunikācijas
tehnoloģiju jautājumos A.Daugulis

28.02.2014. 10:34

661

Ķeņģis 66016528

vitalijs.kengis@varam.gov.lv